સ્ટેન્ડિંગ કમિટીએ તો આકાશ ઇન્ફ્રાસ્ટ્રકચર, જે.પી. ચૌધરી અને જે.આર. અગ્રવાલને ડિસ્કો રોડ માટે જવાબદાર ગણાવીને પોતાના ખર્ચે તૂટેલા રોડ નવા બનાવી આપવાનો આદેશ આપીને જો તેઓ નિયત સમયમર્યાદામાં તેમના ખર્ચે રોડ બાંધી નહીં આપે તો તેમને આજીવન બ્લેકલિસ્ટ કરાશે તેવી ચેતવણી આપી છે, જોકે આ ચેતવણીની કોઇ અસર કોઇ કોન્ટ્રાક્ટર ઉપર થવાની નથી, કેમ કે રસ્તાનાં કામોના કોન્ટ્રાક્ટર આ વર્ષે પણ પરંપરાગત રીતે પોતાના હોટ‌િમકસ પ્લાન્ટનો નવરાત્રોત્સવ દરમ્યાન પ્રારંભ કરશે. ત્યારબાદ આઠેક દિવસ રસ્તાના રિસરફે‌િસંગનાં કામ હાથ ધરશે. આવા શુકન પૂરતા રસ્તાનાં કામ કર્યા બાદ મજૂરો દિવાળી ઊજવવા પોતપોતાના ગામે જશે અને લાભપાંચમ પહેલાં અમદાવાદ પરત ફરશે.